# Általános információk:

**Tanterv:**  Építőművész és Belsőépítész tervezőművész mesterképzési szak

**Tantárgy neve: Tájtervezés**

**Tantárgy kódja:** EPM240MN

**Szemeszter:** 3

**Kreditek száma:** 3

**A heti órák elosztása:** 1/1/0

**Értékelés:** félévközi jegy (f)

**Előfeltételek: -**

Tantárgyfelelős: Dr. Heidecker Adél, adjunktus

 Iroda: 7624 Pécs, Boszorkány u. 2. B-328

 E-mail: heidecker.adel@mik.pte.hu

## Tárgyleírás

A hallgatók megismerik a városi környezeti tervezés alapjait és a városi környezetben használatos szemléletformálási eszközöket, az ehhez fűződő szakági, illetve az idetartozó építészeti munkát. A táj fogalmának megismerése, alapkategóriái, fejlődése és kezelése a települések tágabb környezetének szinten tartását és fenntartható fejlődését biztosítják. Felsorolásra kerülnek a városi környezet elemei, ezek vizsgálati és bemutatási lehetőségei, tervezési szempontjai. Az építész és a tájépítész kapcsolata a közösségi területeken, a sűrűn lakott településeken.

Megismerik a növény habitusokat, a zöld környezet tervezésének alapvető szempontjait, építészeti vonatkozásait is érintve.

## Oktatás célja

A zöld környezet tervezésének alapvető szempontjainak ismerete, építészeti vonatkozásait is érintve.

Cél az alapvető ismeretanyag elsajátításán túl, kortárs példák segítségével helyes és korszerű gondolkodásmód, magatartás kialakítása.

## Tantárgy tartalma

A tájépítészeti tervezés alkotói folyamatához szükséges elméleti ismeretanyag elsajátításával párhuzamosan a gyakorlati órákon valós környezetben, valós példafeladatok megoldásán keresztül fejlesztjük a hallgatók alkotói képességét.

A szemeszter első felében a gyakorlati órákon az aktuális tervezési feladat (lásd kiadott melléklet) témáját analizálják a hallgatók. Valós helyszínre koncepció tervet alkotnak. A feladat megoldása során skiccek, műszaki tervek készülnek. Ezt a ciklusok végén prezentálják. A szemeszter második felében a koncepcióterven dolgoznak tovább, melyből a félév végére engedélyezési terv szintű dokumentációt készítenek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A félév sikeres befejezésének feltétele az **aktív órai jelenlét**, **a feladatok határidőre való elkészítése, bemutatása**, az **alaki és formai követelmények** betartása.

A jelenlét ellenőrzésének módja:

*A Gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezető jelenléti ívet/ konzultációs lapot vezet****, megjelent,*** *valamint* ***nem jelent meg/ nem készült*** *bejegyzéssel. A félév során a hallgató munkájáról két alkalommal ad számot vizuális prezentáció keretében.*

**Számonkérések**

*Félévközi jeggyel záruló tantárgy (PTE TVSz 40§(3))*

A tantárgy félévközi jeggyel zárul. **A félév zárása a 13. héten történik.**

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Ciklus 1* |  |  |
| *Kerttervezési vázlatterv* | *max 30p* | *30%* |
| *Ciklus 2* |  |  |
| *Kertépítészeti tervdokumentáció* | *max 70p* | *70%* |
|  |  |  |
| *összesen* | *max 100p* | *100%* |

**Pótlási lehetőségek módja, típusa** (PTE TVSz 47§(4))

Félévközi és félév végi leadások, valamint azok pótlás és/vagy javítása a részletes program szerint.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. A szakmai tartalom hiánya / értékelhetetlensége elégtelent érdemjegyet von maga után. Ha ez a szorgalmi időszak végén (13. hétig) történik, akkor a hallgató a vizsgaidőszakban 1 alkalommal megpróbálhatja javítani az érdemjegyet.*

*12. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (rögzítés NEPTUNban 13.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (13.hét péntek 12.00-ig) - aláírás megtagadva akkor->*

*-vagy ha aláírás van, de elégtelen az osztályzat NEPTUN rögzítés (13.hét péntek 12.00-ig) akkor ->*

*14. hét - vizsgaidőszak javítás pótlás*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg, akkor aláírás megtagadva - NEPTUN rögzítés a tárgyat a következő tanévben újra felveheti!*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

[1.] Ormos Imre: A kerttervezés története és gyakorlata BP. 1967

Ajánlott irodalom és elérhetősége

[2.] Peter Zöch (szerk.); Gesa Loschwitz (szerk.) Európai tájépítészet - Válogatott projektek 2000-2005, Budapest: Terc Kft, ISBN:1111011687995

[3.] Dr. Jámbor Imre: A harmónikus kert BP. 1992

[4.] Perényi Imre: Város Ember Környezet, BP. Műszaki Könyvkiadó 1976

[5.] 2010 Tájodüsszeia, katalógus a magyar tájépítészet szakma 2000-2010 közötti legfontosabb alkotásaiból

[6.] Richardson, Tim: Konceptuális kertek BP. Terc Kft. 2008 ISBN: 978963953583

Órai jegyzetek, segédletek, kiosztott mintapéldák

Ajánlott internetes oldalak kortárs példákhoz: Tajepiteszek, Landscape Architects Network, Art & Landscape Design, Landezine.

## Oktatási módszer

A tantárgy folyamatos kommunikáción alapszik az oktató és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatójától független szakemberek bevonásával

# Részletes tantárgyi program és követelmények

## Metodika és szempontrendszer:

A hallgatók probléma feldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

Cél a csapatmunka erősítése, az ebben rejlő előnyök (több szem többet lát) kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé. A csapatmunka tehát a ciklus *„1”* -*„2”* fázisok esetében az önálló munka közös megvitatását jelenti.

A féléves tervezési feladatok feldolgozása során a következő két fázison kell végig menniük a hallgatóknak:

***ciklus „1”* – analízis és koncepcionális fázis**

A koncepcióterv fázis végére túl kell esni a környezeti adottságok analízisén (helyszín, térstrukturális viszonyok, mértékadó épített környezet, településsűrűség - beépítettség vizsgálat, stb….), a telekadottságok értelmezésén (telek geometriája, tájolás), a tömegképzésen, a fő irányok, főbb funkciócsoportok meghatározásán, alaprajzi elrendezésén. Be kell mutatni a tervezési irányelveket is, különböző ábrákon, rajzokon keresztül. Az alkotói gondolkodás folyamatának dokumentálása elengedhetetlen a sikeres kommunikációhoz.

***ciklus „2”* – tervezési fázis**

A szemeszter második fele a terv kibontásának, konkretizálásának időszaka. A félév végére kikristályosodik az épülethez kapcsolódó park, térstruktúra, zöldkörnyezet-együttes, ahol az épülettel szoros összefüggésben alakulnak a kültéri kapcsolatrendszerek. Kimunkálásra kerülnek a tájépítészeti részlettervek. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. A feladat része az átdolgozott telepítési rajzok bemutatása is, a fejlődés látványos és jól értelmezhető bemutatásával.

Minden fázist csapatszinten meg kell vitatni az óra keretében:

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* önálló tovább gondolása a feladatnak
* közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése

## Feladatok és követelményrendszerük

Értékelés a beadott munkánál:

1. A terv tájépítészeti minőségét és helyességét. (90%)
2. A prezentáció feldolgozottságát, külalakját, és grafikai minőségét. (10%)

**1. ciklus feladat formai és alaki minimum követelményei:**

Beadandó:

Kerttervezési vázlatterv (A/3-as füzetben)

Vázlatterv minimum tartalom:

* helyszín és környezetanalízisek szükséges mennyiségben
* Műszaki leírás, mely tartalmazza a terv indoklását (pl. városrehabilitáció,

átmenő forgalom csillapítása, gyalogoszóna indokoltsága, új tulajdonos,

stb). Rögzíti a megvalósítandó zöldfelület funkcionális és esztétikai igényét,

a megvalósítás szükségességét, (mértékét, ütemét).

* koncepciót bemutató ábrasorok
* helyszínrajz, telepítési rajz m 1:500, m 1:1000
* alaprajzok, szűk környezettel együtt m 1:200, m1:100
* metszet vagy utcakép, látványok

**2. ciklus feladat formai és alaki minimum követelményei:**

Kertrendezési terv tartalma:

* koncepció ábrák szükséges mennyiségben
* helyszínrajz (tágabb környezettel) m 1:1000, m 1:500, m 1:250
* alaprajzok m 1:100 (m 1:200)
* ültetési részletterv m 1:50 kiültetésre tervezett növények jegyzékével
* metszetek vagy utcakép
* látványtervek
* Kerti architektúráról (1 db) külön terv készül (kerti padok, világító testek, ivókutak, szemetes, kerékpártároló, vízmedence, kerti támfalak, lépcsők, pergolák, lugasok, …) M 1:20 / M 1:10 / M 1:5

## Program heti bontásban

**Hét Téma Irodalom Határidő**

1. hét: Féléves tematika és feladat ismertetése

2. hét: Alapozó minikonferencia **8. heti óra**

3. hét: Vázlatterv készítés Ormos 108-125 o.

 Konzultáció és önálló munka

4. hét: MIK PARTNERS nap

5. hét: Vázlatterv készítés Ormos 126-204 o.

 Konzultáció és önálló munka

6. hét: Vázlatterv készítés Ormos 205-263 o.

 Konzultáció és önálló munka

7. hét: Vázlatterv készítés Ormos 264-342 o.

 Konzultáció és önálló munka

8. hét: **Vázlatterv prezentáció**

9. hét: Kertépítészeti tervdokumentáció készítés Ormos 343-370 o. **13. heti óra**

 Konzultáció és önálló munka

10. hét: Kertépítészeti tervdokumentáció készítés Ormos 371-428 o.

 Konzultáció és önálló munka

11. hét: Kertépítészeti tervdokumentáció készítés Ormos 429-481 o.

 Konzultáció és önálló munka

12. hét: Kertépítészeti tervdokumentáció készítés Ormos 482-527 o.

 Konzultáció és önálló munka

**13. hét:** **Féléves terv végleges kidolgozása, tervbeadás**

 **ALÁÍRÁS ÉS GYAKORLATI JEGY MEGSZERZÉSE**

14. hét: **Féléves tervbeadás pótlása 2023.12.07.**

A félév folyamán, a szorgalmi időszakban felmerülő kérdésekkel, problémákkal a tantárgyfelelőst lehet keresni.

Pécs, 2023. 08. 29.

 Dr. HEIDECKER Adél

 tantárgyfelelős